description: Все по-голяма част от банковите услуги са онлайн, но свиването на мрежите от офиси ще е бавно

title: Банковата дигитализация: Не режи клоновете, на които седиш

maintext:
© Юлия Лазарова
Какво още да очакваме
През тази година Общинска банка направи голяма крачка със система, вградена в безконтактните й карти, която позволява те да се използват за пътуване в метрото. В Столичната община има проект да се изгради такава система за всички линии на градския транспорт, а най-вероятно и други градове на страната, където се изпълняват проекти за модернизация на градския транспорт, биха проявили интерес. Това е една от иновациите, върху които най-вероятно ще се работи през следващите години.
Друга е по линията на Big data анализа. Като държатели на едни от най-големите бази с данни за потребителите банките все още не използват потенциала му за по-ефективно насочване на продуктите си. Спoред банковите експерти Big data, особено в комбинация с machine learning технологиите, ще помогне на банките да предлагат на клиентите си много по-добро, по-адекватно и по-навременно обслужване.
Колко често в последната година сте посетили офис на доставчика си на ток или вода? Или дори на мобилния ви оператор? Най-вероятно средно отговорите от подобна анкета ще клонят към нула. Може да ви е странно, но на такъв за банков клон много хора ще кажат същото и това далеч не са само хората, които по принцип не ползват почти никакви финансови услуги. Проучване на Bankrate в САЩ показва 22% потребители, които повече от 12 месеца не са влизали физически в банката си. Във Великобритания първата изцяло виртуална Atom bank вече е набрала 110 млн. паунда вложения за по-малко от година откакто НЕ отваря врати, защото такива няма, а всичко се случва през приложението й за смартфони. Вече лиценз има и първият й конкурент - Tandem, който все още разработва услугата си и не функционира, но вече е привлякла десетки милиони стартов капитал. И извън тях още рояк стартиращи финтек компании, борещи се за банков лиценз или пък умишлено стоящи извън света на тежките регулации.На този фон, ако се гледат числата, България изглежда застинала в миналото. Докато в други страни клоновата мрежа се топи, а хората зад гишетата се заменят с машини, тук този бизнес все още има човешко лице. Причините могат да се търсят във все още относително поносимите разходи за заплати и в страха при слабото проникване на онлайн банкирането да не се изгубят клиенти. Така въпреки натиска от засилващата се регулаторна тежест и нулевите лихви оптимизация по линия на закриване на офиси не се случва. От друга страна, и тук можеш да банкираш през телефона си и някои банки дори опитват да го стимулират с по-ниски такси и по-изгодни условия.Откъм предлагане бъдещето изглежда като да е вече е тук и само се чака да дойде и търсенето. За самите банки това е труден момент, защото хем са принудени да инвестират в технологии, хем не могат да спестят от свиване на мрежата въпреки падащата й ефективност. Много банкери от старата школа вярват, че бизнесът с парите не е като другите и винаги ще е нужен човешки контакт. За тях клонът никога няма да умре. Но дори и най-иновативните не бързат да му копаят гроба поне в близките години.За повечето български банки технологиите като че ли са основно начин да трупат имидж на иновативни, но фокусът продължават да са класическите канали. БАКБ например е банка, която се опитва да се позиционира като виртуална банка чрез отделен BACBplus портал. Преди три години лидерът на пазара Уникредит Булбанк отвори първия "филиал на бъдещето", в който машините бяха повече от служителите. Примерът й последваха и други, като в момента почти всяка голяма банка има свои зони за самообслужване, където клиентите сами се справят с рутинните операции по внасяне и теглене на банкноти, докато банковите служители са на разположение като консултанти и финансови съветници.Това лято подобна реорганизация на дейността завърши Прокредит банк, която е работила две години по проекта с подкрепата на германската група, от която е част. На практика цялата й касова дейност е изнесена в зони за самообслужване, които са 46 на брой и работят денонощно. Запазени са едва 4 касови салона в цялата страна."Инвестицията във всички тези машини и зони е огромна. От друга страна - обработката на кеш е доста скъп бизнес. Не бих казала, че ни е по-евтино сега, но сме спечелили други позитиви като оптимизация на процесите и лесен достъп до клиента. Когато един процес е автоматизиран, това значи и много оптимизиран. Изключена е ръчната намеса, която може да доведе до грешки и забавяния. Всичко това намалява себестойността на услугата от 3 до 5 пъти", обясни Светлозара Сиракова, ръководител на отдел "Операции" в Прокредит банк.Кардинална промяна е и дигитализирането на услугите, като в момента 96% от платежните нареждания и 99% от валутните преводи минават през интернет платформата на банката. "Нормално е по-малка банка да тръгне първа в тази посока. Със сигурност очаквам раздвижване и от останалите. Няма да останем единствените", добавя Сиракова."Има естествен процес на миграция, но той не се диктува от банките, а от клиентите. Съвсем естествено транзакционните услуги са водещи, като при нас вече 80% от тях са онлайн", коментира Цветан Петринин, изпълнителен директор на друга малка банка, ориентирана към малкия и средния бизнес, както и ритейл клиентите - Ти Би Ай банк. Според Петринин по-сложните процеси като кредитиране и влогонабиране ще отнемат повече време да се дигитализират, защото не само банките, но и регулаторите не са готови за този етап от революцията."Над 20% от клиентите на Сосиете женерал Експресбанк използват активно дигиталните услуги и над 60% от транзакциите се случват извън клоновете. При бизнес клиентите ни делът е много по-висок — почти всички са онлайн, дигиталните транзакции са над 80% от обемите. Тенденцията е на бърз растеж от близо 20% на година за онлайн услугите", добавя щрихи от пазара Радой Стоянов, ръководител "Маркетинг и дигитално банкиране" в SG Експресбанк. Според него при мобилните услуги растежът е още по-висок, като до няколко години очакванията са те да бъдат основен начин за взаимодействие с клиентите. "Смартфоните са в джоба на всеки втори човек — скоро почти всеки ще има такъв и ще може да прави всичко, от което има нужда във връзка със своите финанси. Посещенията в клон на банката ще бъдат фокусирани върху консултациите при важно решение", добавя Стоянов. В банката се стимулира самообслужването при теглене на пари в брой, като през последната година тегленията на каса са намалели с над 30%.Подобна е картината, която представят и от Пощенска банка. Делът на хората, достъпващи до своите продукти през електронни канали, расте стабилно през последните няколко години. Понастоящем около 10% от плащанията се нареждат по електронен път, като очакваме разплащанията през електронните канали да нарастват с 30 - 40% годишно, посочват от институцията. В средата на декември банката обнови мобилната си апликация и вече клиентите й имат възможност на нареждат преводи към трети лица и през мобилен телефон или таблет.Стремглавото развитие на дигиталните канали за комуникация и продажби засега не се отразява чувствително върху броя на банковите офиси. По този показател България е на едно от челните места в света. По данни на Световната банка през миналата година на 100 хил. души население у нас се падат по над 60 банкови клона, което е много над средното за Европа. Това се обяснява със сравнително фрагментирания пазар, с наследство от минали епохи, със сива икономика... Но въпреки това страната е на челни позиции и по брой банкомати (виж инфографиката), което показва и че инвестициите са налице и при промяна в нагласите на потребителите лесно могат да се оптимизират клонове. Такава обаче засега няма."Ние разкриваме банкови офиси. Не бих казал, че през следващите две години мислим за намаление. По-скоро търсим кой е най-удачният микс", коментира Оливър Рьогл, изпълнителен директор на Райфайзенбанк България, която, подкрепяна от австрийската група, също е голям вносител на нововъведения. Според Рьогл банковите служители са кадри със специални умения и не е случайно, че в сектора безработицата е ниска, а заплатите растат."Закриването на офиси и освобождаването на служители за сметка на технологиите няма да се случва с темпа, който някои прогнозират, защото новите регулации изискват по-затегнат контрол. Според мен вместо повече касиери ще имаме повече контрольори", прогнозира Сашо Чакалски, изпълнителен директор на Общинска банка. Той обръща внимание и на това, че софтуерът не е в състояние да хване фиктивни операции, през които може да се вършат незаконни дейности, докато за опитния експерт съмнителното поведение на клиент е лесно за проследяване. Освен това нивото на сигурност на електронните операции не е достатъчно високо и това ще поддържа необходимостта от физическите канали за комуникация с клиентите.Колкото по-рядко ходят в тях клиентите обаче, толкова по неефективни ще стават те и всяка банка ще трябва да търси баланса в бройката и гъстотата им за себе си. А дори и в по-дългосрочен план едва ли ще изчезнат напълно. По-скоро ще се развият подобно на операта - от масови ще станат място само за ценители.


description: Премиерът Рутте настоява членството в ЕС и сигурността да бъдат изключени от клаузите

title: Холандия може да блокира споразумението между ЕС и Украйна

maintext:
Холандският премиер Марк Рутте заплашва, че страната няма да ратифицира споразумението с Украйна ако не се удовлетворят исканията му.
© Robin Van Lonkhuijsen
Холандия не иска да плаща за защита на Украйна.
Холандия заплаши да провали споразумението за търговия и сигурност между Украйна и ЕС, ако не получи юридически обвързващи гаранции, че то няма да представлява стъпка към евентуалното членство на Украйна в ЕС и няма да гарантира отбраната на Украйна. Това заяви холандският премиер Марк Рутте в интервю за Financial Times и добави, че ако следващата седмица не получи такива гаранции на срещата на върха на ЕС, ще прокара закон, който да спре ратификацията на споразумението в парламента.Споразумението между Украйна и ЕС трябваше да задълбочи политическите, икономическите и търговските връзки помежду им. Но в референдум през април две трети от гласувалите холандци бяха против споразумението поради опасения, че Холандия ще трябва да оказва финансова или дори военна помощ на Украйна. Допълнителен казус покрай кампанията беше катастрофата с пътническия самолет, в който 196 холандци загинаха при обстрел на самолета над Украйна. Въпреки че резултатът от референдума не беше задължителен, повечето партии се съгласиха да го уважат, което доведе до няколко месеца преговори между Хага и Брюксел.В момента всички страни в ЕС освен Холандия са ратифицирали вече споразумението. Лидерите на ЕС се събират на среща на върха в Брюксел в четвъртък в опит да спасят споразумението. "Работим по търсене на решение за опасенията, които бяха повдигнати в референдума", заяви Рутте.Висшите служители в ЕС работят по намирането на юридически компромис, за да деблокират сделката с Украйна. "Той трябва да бъде правно задължителен", заяви холандският премиер и обясни, че не търси цялостно ново одобрение на споразумението.Дори и да се стигне до компромис, пак липсват гаранции, че парламентът в Холандия ще одобри сделката. Правителството на Руте няма мнозинство в сената, който може да реши да се противопостави на споразумението в последния момент. Както десните, така и левите партии бяха поискали от Руте да следва плътно резултата от референдума. Вместо това Руте обяви, че ще се опита първо да стигне до компромис. "Причината, поради която се боря за това, е, че съм абсолютно убеден, че Европа трябва да бъде обединена сега спрямо руската външна политика".Всяка сделка в настоящия момент обаче изглежда политически опасна. Макар и подкрепата за оттегляне на Холандия от ЕС да намаля след британския референдум през лятото, евроскептичните партии все още се очаква да се представят добре на предстоящите избори в страната през март. Партията на Герт Вилдерс, което е анти-ЕС, води в повечето проучвания, следвана от дясноцентристката партия на Руте.Някои страни в ЕС смятат, че е необходимо вратата за евентуално членство в съюза на Киев да остане отворена като вид защита срещу руската намеса в Украйна. Споразумението стана по-важно и заради начина, по който търговската политика на ЕС направи крачка назад през 2016 г. Споразумението за свободна търговия между ЕС и Канада почти пропадна, след като белгийският регион Валония не искаше да го ратифицира, а преговорите по сходно споразумение между ЕС и САЩ забуксуваха.

fasttext_language: bg


description: Директорът на "Лукойл България" твърди, че монопол на пазара на горива няма, защото имало 4 рафинерии

title: Валентин Златев: Над петролния бизнес на Марешки има тежък политически чадър

maintext:
От петролната и газова асоциация, чийто председател е Валентин Златев, смятат, че нито един държавен орган - НАП, митниците или други, не проверяват бизнеса с бензиностанции на Веселин Марешки.
© ГЕОРГИ КОЖУХАРОВ
Тезата на Златев за наличието на конкуренция се опровергава от финансовите отчети. През миналата година рафинерията на "Лукойл" има най-голям оборот на пазара – 5.4 млрд. лв., и за поредна година е на загуба – 39 млн. лв. За сравнение - втората преработваща компания - "Инса ойл", има 270 млн. лв., т.е. 20 пъти по-малко от обекта в Бургас. Малки мощности има и "Полисан" - Русе, а за четвърта работеща рафинерия няма информация.
От името на асоциацията Валентин Златев обяви, че п
, т
При горивата няма монопол, но има чадър над Марешки. Тези послания отправи Валентин Златев, председател на Българската петролна и газова асоциация (БПГА) и генерален директор на "Лукойл България", по време на изслушването му в парламентарната временна анкетна комисия за проверка на конкуренцията на пазара на горива и съмненията за злоупотреба с господстващо положение в периода от 2008 до 2016 г., цитиран от агенция "Фокус". През октомври Комисията за защита на конкуренцията (КЗК) предяви твърдения за участие в картел на шест компании, между които са веригите на "Лукойл", Еко, Shell, OMV, "НИС Петрол" ("Газпром") и "Петрол". Регулаторът е открил имейли между компаниите, в които си обменят пазарна информация."Няма как да има монопол, защото съгласно информацията, с която разполагаме от Агенция "Митници" за пазара на горива в България, около 60% от обектите се снабдяват от вътрешен производител и 40% от внос", коментира Златев, като допълни, че регистрираните рафинерии в България са четири.От асоциацията пак обявиха, че поне 30% от сектора са в сивата зона. Златев обяви пред народните представители, че в страната има около 2500 бензиностанции, регистрирани в Националната агенция за приходите, и около 7000 ведомствени обекта, върху които няма достатъчен контрол, като те са в основата на сивия сектор. "Според доклада на Министерството на финансите от 2015 г., който беше официално публикуван на сайта, всеки трети литър употребен газьол е без платени данъци. Щетите за фиска са 1.2 млрд. лева", коментира той.Феноменът "Марешки"одозират, че над Веселин Марешки има изключително тежък политически чадър."Кой може да гарантира, че държавата е защитила своя интерес, защото държавата получава най-голямата част от приходите от горива във вид на акцизи, както и че върху горивата, които той продава, се плащат всичките акцизи и ДДС. При условие че останалите разходи не могат да бъдат съкратени в такъв обем, остава да е за сметка на данъците. Държавата може ли да каже, че тя е защитила своите интереси, защото господин Марешки е проблем на българската държава, той не е проблем на Българската петролна и газова асоциация", коментира Златев.Той допълни, че феномен "Марешки" не съществува. "Ако тръгнете от Благоевград за Кулата, на 18 места ще видите надписи на пътя "20 ст. по-евтино дизелово гориво"; "Евродизел – 18 ст. по-евтин" и т.н..е. бензиностанции, които продават на по-ниски цени от пазарните в България, е имало и има", каза Валентин Златев."На дата 13 декември няма нито един държавен орган и институция, които да са започнали и завършили проверка на г-н Марешки и излезли със заключение, независимо от неговите твърдения, че е непрекъснато проверяван. Няма нито един акт за завършила и приключила проверка на г-н Марешки. Когато агенцията за приходите проверява, тя издава ревизионен акт. Когато Агенция "Митници" проверява, тя също издава акт. Когато прокуратурата проверява, тя издава постановление или за прекратяване, или за образуване на досъдебно производство. На днешна дата няма нито един такъв документ, което ме кара основателно да си мисля - и това е подозрението, което имаме сред нас, че в случая става въпрос за изключително тежък политически чадър", каза Валентин Златев.


description: Асоциацията на директорите за връзки с инвеститорите в България връчи наградите си за втора поредна година

title: Пелагия Виячева е ДВИ на годината

maintext:
Пелагия Виячева
© НАДЕЖДА ЧИПЕВА
Пелагия Виячева от "Софарма" взе наградата за "Най-добър директор за връзки с инвеститорите (ДВИ)", която се присъжда от Асоциацията на директорите за връзки с инвеститорите в България (АДВИБ). Виячева взе награда и в категорията "Най-добра IR електронна страница". В класацията участват директори за връзки с инвеститорите на публични дружества, дружества със специална инвестиционна цел, инвестиционни дружества и други емитенти на ценни книжа.Освен голямата награда асоциацията отличава и най-добре представилите се директори за връзки с инвеститорите в категорията "Най-добри IR инициативи", където победител е Станислав Танушев от "Сирма груп холдинг". За "Най-добри комуникации за стратегическо развитие, управление и риск" отличието взе Атанас Димитров от "Адванс терафонд" АДСИЦ, а в категорията "Най-добри комуникации с инвеститори и заинтересовани лица" бе отличена Даниела Пеева от "Монбат". Тя е и председател на Асоциацията на директорите за връзка с инвеститорите.Наградите на асоциацията се изготвят на базата на проведена от Българската фондова борса анкета, попълнена от водещи инвестиционни консултанти, финансови анализатори, институционални инвеститори и портфолио мениджъри. Получените резултати се обобщават от жури, в което в тазгодишното издание на конкурса влизат главният секретар на Асоциацията на индустриалния капитал в България (АИКБ) Милена Ангелова, изпълнителният директор на Българската фондова борса (БФБ) Иван Такев, председателят на Българската асоциация на лицензираните инвестиционни посредници (БАЛИП) Любомир Бояджиев, председателят на Българската асоциация на управляващите дружества (БАУД) Петко Кръстев и Милен Марков, който е член на управителния съвет на Българската асоциация на дружествата за допълнително пенсионно осигуряване (БАДДПО). Наградите на асоциацията се връчват за втора поредна година.


description: Калин Радев, създател на "Софтуер груп Бг"

title: Със софтуер срещу бедността

maintext:
"В глобален мащаб нещата се случват много по-бавно. Така тенденциите могат да се видят за години напред и да се планира по-лесно."
© Цветелина Белутова
Профил
Калин Радев е създател на една от първите в световен мащаб компании, които предоставят технологични решения и софтуер за микрофинансиращи институции. През 2009 г. решава да основе собствена фирма, след като работи като консултант в сферата от 2001 г. В продължение на години е едноличен собственик на "Софтуер груп Бг", преди да реши да се раздели с 16% от бизнеса си в средата на тази година, за да привлече два стратегически партньора в лицето на фондовете PostScriptum и BlackPeak при инвестиция от 5 млн. евро.
Компанията
"Софтуер груп Бг" започва с трима души преди седем години, а към днешна дата компанията има 300 служители, офисна мрежа из целия свят, като последният беше открит на 15 ноември в Перу. Основните ѝ пазари са Африка, Тихоокеанския регион и Югоизточна Азия, има клиенти и в Латинска Америка и Европа. Компанията започна да разширява портфолиото си извън микрокредитирашите институции - към банки и телекоми. Основният продукт на компанията - UnderTree, включва осем инструмента, които изграждат цяла виртуална банка - от инфраструктурата, свързваща отделни финансови институции, през фронт офис приложение до мобилна версия за потребители.
65
са страните, в които българската компания има бизнес.
13
млн. лв.
са приходите на компанията за 2015 г.
50%
е средният годишен ръст на оборота на "Софтуер груп Бг".
- Идеята ми за този сектор на практика не беше нова, а продължение на натрупания опит. Новото беше преосмислянето от какво точно има нужда микрофинансирането. Сферата беше отправна точка, откъдето да започне изграждането на продукта, мрежата от референтни клиенти и т.н., така че да сме готови да се борим и в другите сектори като банковия и телекомуникационния. Стратегията ни имаше и социален аспект. Преди седем-осем години финансовото и социалното приобщаване, за което ние се борим, означаваше микрофинансиране.
- Тогава нямаше почти никой на пазара. По тази причина играехме ролята на иноватори в сектора и убеждавахме нашите клиенти как технологиите могат да работят за тях. Някак си клиентите имат усещането, че технологично са напреднали, но всъщност не са съвсем уверени, че работят устойчиво и могат така лесно да се възползват от технологиите. А и много малко компании се занимаваха с това тогава. Сега пазарът е готов и вместо ние да обясняваме какво предлагаме, компаниите го търсят проактивно. Нашето предимство е, че сме натрупали опит, имаме клиенти и знаем по-добре как трябва да се случват нещата.
- Да. Това си беше и част от бизнес стратегията ни. От няколко години се занимаваме не само с микрофинансиране, но предоставяме решенията си и на банки и телекоми. Това отново е свързано освен с първоначалния замисъл и с промените на пазара. В момента банките и телекомите са институции, които се интересуват от обслужването на хора, които не са имали достъп до финансови услуги. Причините са, че микрофинансирането си свърши работата - доказа, че тези хора могат да бъдат обслужвани успешно и т.нар. unit economics работят. Преди проблемът винаги е бил, че обслужването на клиенти с малки суми, малко на брой транзакции не е бил рентабилен. Посредством технологиите ефективността се увеличава многократно и дори тези клиенти могат да бъдат обслужвани от стандартни организации.
- Нищо не се е променило от гледна точка на концепция. Но ситуацията на пазара се е изменила много. Много от микрофинансирашите институции пораснаха и вече са успешни финансови институции с милиони клиенти, някои и с десетки милиони. Те са напълно конкурентоспособни участници на финансовия пазар в съответната страна. И много от тях започнаха да придобиват банкови лицензи, защото това им дава право да привличат и спестявания. Други продължават с основната си мисия. Микрофинансирането започва от микрокредитите, но това е само една част от цялото предлагане.
- Управлява се с няколко неща. Вътрешният ни девиз е да правим всичко с ентусиазъм. По-практическата страна на нещата опира до изграждане на съответните системи, избиране на правилните хора по места и набор от методологии и инструменти за работа. Смятаме, че сме една от най-напредничавите организации в начина си на работа. Използваме 26 различни инструмента, всички са облачно базирани и информацията е достъпна навсякъде. Ако говорим за управление на проектите, използваме JIRA с цял набор допълнителни възможности и всеки навсякъде може да проследи как се развива проектът с данни. По този начин в момента управляваме над 120 проекта паралелно. За управление на продажбите използваме Salesforce.
- Няма съществени разлики. Може би това, че хората са бизнес ориентирани. Разликата е например със страни, където хората правят нещо само за да кажат, че е направено. В по-голямата част от света хората дават собствените си пари, за да платят за нещо, и няма как да направят крачката, без да са убедени, че то е полезно за бизнеса им. В повечето случаи по света клиентите ни гледат на това, което плащат, не като разход, а като инвестиция.
- Просто тук микрофинансирането е на различен етап. Ако някои от международните ни клиенти имат по 2 млн. потребители, тук най-големите в сектора имат не повече от 2 хил. клиенти. В момента водим разговори с български банки и телекоми и очакваме скоро да имаме бизнес и в България. Мисля, че можем да бъде полезни много с опита си. Имаме и клиенти, които искат да преминат към изцяло дигитален банков модел. Нашите банкери още не вярват в такива концепции и смятат, че е рано за това. Според мен ще се случи след около пет години. Промените на пазара са необратими.
- Преди официално да започнем да работим с тях, сме имали взаимодействие с фондацията чрез проекти с клиентите ни, използващи финансиране от нея. През 2013 г. от фондацията започнаха да си търсят технически партньори за изграждане на софтуерна платформа и ние спечелихме проекта. Платформата показва на фондации и регулатори как трябва да изглежда екосистемата в дадена страна от гледна точка на техните приоритети.
Тази година стартирахте и платформа за мобилни разплащания в Азия заедно с Association Of Asia Confederation of Credit Unions. Какъв точно е проектът?
Като цяло проектът има за цел да предостави финансови услуги на около 44 млн. азиатци, които са членове на кооперативите или кредитните съюзи под шапката на асоциацията. Смятаме, че ще бъде изключително успешен.
Вече имате 300 служители, изградена главна офисна мрежа, започвате подофиси. Какво ново се случва в компанията?
От целия разговор прозира нещо като голям план, създаден едва ли не с регистрацията на фирмата. Колко време напред планирате и сте планирали?
Как се управлява компания, която всяка година расте с 50%?
Микрофинансиране
Единственият работещ инструмент за социално приобщаване
"Когато разбрах за микрофинансирането, това, което ме изуми, беше, че на практика е единствената работеща методология за подпомагане на хора извън икономиката. Историята показва, че ефективността на всеки друг канал, било то и помощи, е много малка и съответно много лесно се стига до злоупотреби. Помощите например карат хората да очакват отново такива. Микрофинансирането не стимулира изграждането на манталитет за чакане на помощи от развития свят. Тук се отпускат заеми с големи лихви и теглещите не го правят, ако за тях няма бизнес смисъл. И целта не е просто да се даде заем, а по-цялостно обслужване - набор от услуги на съответните хора, за да бъдат подпомогнати и от гледна точка на образование, обучение и базови познания за правенето на бизнес. Това според мен е единствената система, която посява семена на микро- и малки бизнеси, а те от своя страна служат за основа на структурирана по друг начин икономика. Така се налагат определени ценности. Целта е приобщаване към икономиката и живота като цяло. Чрез продукта си UnderTree се опитваме да предоставим технологията, с която институциите да са устойчиви и да извършват своите дейности."
"Учете се от всички около себе си"
Как успявате да балансирате между лично и професионално време?
- Какъв личен живот?!
Имате ли любими бизнес книга и бизнес медии по света и България?
- Аз ползвам специализирани медии. Но ако трябва да давам препоръки на други мениджъри, те са да се учат от всички, буквално. Хората са най-правилният източник на нови неща.
Смартфон или лаптоп?
- Смартфон.
Какви приложения използвате?
- WhatsApp. Друго много полезно е Evernote - има много интеграции и възможности като снимане на визитки и др.
Сега имаме нов проект с тях, четвърти поред - много е интересен и е част от промяната във финансовия сектор.- Платформата вече стартира и се казва KAYA, думата на филипински означава "аз мога". Започнахме от Филипините, следват Непал, Индонезия, Малайзия, Хонконг.Това е много интересно позициониране, защото тези кооперативи имат дългогодишни традиции. Ако микрофинансирането е на 30 години, кредитните съюзи съществуват от векове и имат сериозни традиции. Много поколения от едно семейство са членове на един и същ кооператив. Поради промяната на пазара кооперативите имат лоялността на клиентите си, но те са малки и нямат добри системи и много локации, а членовете започват да пътуват. Ако кооперативът на дадения клиент няма съответните системи, става много трудно. Ние се опитваме да помогнем на такива институции да се борят наравно с другите финансови институции.- Започнахме изграждането на системата си от подофиси. На 15 ноември открихме такъв в Перу, скоро ще има втори офиси в Индия и Мексико. Другото ново е, че смятаме да започнем да придобиваме други компании както тук, така и навън. От 2017 г. това ще е начинът, по който ще растем. За целта ще ни трябват отново инвеститори. Това е един от начините за развитие на компанията с необходимите съответни темпове. Мисля, че добре избрахме момента за първата инвестиция - не бяхме твърде малки. Не изключваме възможност и за второ финансиране, готови сме, създали сме съответната организация и системи. А сумата зависи от това колко е стратегически инвеститорът.- Всичко това беше по план. Мисля, че избрахме момента добре – той беше избран още преди няколко години, когато преценявахме кога е точният момент да навлезем в тази нова фаза. Всичко това е полезно и от други гледни точни, като например създаването на определени структури – например борд на компанията. Много елементи от корпоративното управление и риск мениджмънта са разделени. Тези елементи са много важни за банките и телекомите например, когато избират партньорите си.- Не всичко може да бъде зададено предварително, но когато визията е достатъчно сериозна и се мисли по-глобално, е по-лесно да се предвижда. В глобален мащаб нещата се случват много по-бавно. И ако стартирате с визия, а не с идея, която тепърва да се проверява, тогава се получава такъв ефект. Можем да използваме същите брошури отпреди седем години и пак ще са актуални. Когато има информация от цял свят, тенденциите стават лесно забележими. Но ако се стои в една страна или регион, тези тенденции са трудни за предвиждане.- Първо, управлява се трудно. Особено при нас основен фактор не са само проблемите на растежа, а и разпръснатостта на хората по цял свят. Може би най-голямото предизвикателство е, че при навлизането на толкова много нови хора в организацията всяка година е лесно да загубиш първоначалната идея. В началото на 2016 г. например бяхме 202, до края на годината ще сме около 340. Инвестираме много в това да се запази културата. Наскоро стартирахме и платформа за предлагане на идеи от служителите и нов отдел, така наречения Innovation Department, който има за цел да тества иновативни идеи, които могат да бъдат осъществени в развойното звено


description: "Айтъмс дизайн" произвежда аксесоари за дома

title: Бизнес с дъх на уют

maintext:
1
2
3 И трите създателки идват от арт средите. Сами стоят зад визуалното оформление на етикетите, сайта и кампаниите си.Сара Кюркчиева (вляво) е учила графичен дизайн, видео обработка и мениджмънт в Париж и Лондон. Зорница Ангелова (вдясно) завършва моден дизайн в Амстердам. Наталия Парушева (в средата) завършва Текстил в Националната Художествена академия и в момента като мениджър проекти е отдадена на проекта на пълен работен ден.
© Цветелина Белутова
1
2
3 Под марката I/TEMS се продават свещи с четири аромата - черна ванилия, сандалово дърво, българска лавандула и роза дамасцена. Ароматите са от парфюмна композиция с етерични масла, специално изработени за "Айтъмс дизайн" в една от най-старите парфюмерийни къщи във Франция, която се намира в Грас и е основана през 1779 г. "Ароматите са това, което прави свещите ни уникални", казват създателките.
© Цветелина Белутова
1
2
3 "Всяка от колекциите ни лежи върху определени критерии - качеството, достъпна цена и внимание към детайлите", казват основателките на "Айтъмс дизайн".
© Цветелина Белутова
Пазарът на ароматни свещи
"В България пазарът на свещи се дели на две. Или са масови с не много високо качество, или изключително скъпи и вносни, които се продават в специализирани магазини. Първите са на цени от 5 до около 10 лв., вторите около 60-70 лв. и нагоре. Така се получава ниша, която решихме да запълним със свещ, която хем е много качествена, но е и достъпна. В момента свещите са бързо растяща категория в цял свят, само в САЩ пазарът е за 3.2 млрд. долара. В Европа не е толкова голям все още, но расте. За разлика от Америка, в Европа и България предлагането в този сегмент не е голямо и затова сме се насочили тук.
Маржовете в бизнеса със свещи са сравнително високи и зависят от това през какви канали се продават и дали са синтетични аромати или със есенциални масла. Минималните маржове са около 50-60% в зависимост от канала на продажба. В България ги продаваме на цена
15 лв.
, защото искаме да сме достъпни. В чужбина цените са ни двойни на българските и ни носят маржове, отговарящи на категорията и задоволителни за бизнеса.", обяснява Сара Кюркчиева.
Фотограф: Цветелина Белутова
Първият продукт под марката i/tems, който се продава от август, са ароматни свещи. И то не какви да е, а ръчно изработени от трите основателки и с лично избрани материали. "Поръчахме парфюмните композиции в Грас в една от най-старите парфюмерии във Франция и ароматите са създадени специално за нас и всичко е от етерични масла. Восъкът ни идва от Германия", обясняват те какво ги различава от повечето ароматни свещи, които се произвеждат от парафин и със синтетични аромати. Всеки детайл - от самите свещи - разбъркването на восъка, добавянето на аромата, изливането, през опаковката и етикетите, минава през ръцете на трите дами. "Най-трудно
", обяснява Парушева и допълва, че броят е според нуждите на пазара. В момента например за разлика от летния сезон се лее всяка седмица, а партидите са от между 400 и 600 свещи.
Сега всяка седмица се леят малки серии, с които се захранва пазарът. "В ателието в момента цари предколеден хаос", усмихва се Наталия Парушева, която се е посветила на i/tems на пълно работно време. През декември за малката компания предстоят много базари, което за тях обикновено означава и доста стокооборот. За техния стандарт. Иначе извън изложения и базари свещите се продават онлайн и офлайн (виж карето).
Следващата стъпка в развитието на "Айтъмс дизайн" са новите продуктови линии. Отскоро на пазара има дървени аксесоари - чинийки, точилки, пръстени за салфетки. И тук е заложено на естествените материали.
, разказва Парушева. А освен семействата с едно или друго помагат много от приятелите на трите съоснователки. "Впрегнали сме всички", смеят се те.
Но преди всичко това да се случи, младата компания ще се подготви за Коледа и събира в подаръчни комплекти различни свои аксесоари, които ще предлага на различни базари.
Q&A
Къде се продават продуктите ви?
- Изненадващо открихме канали, които не очаквахме да продават - йога студиата например, продаваме много добре и в пространства за срещи и събития. Освен това в магазини за дрехи, кафенета, ресторанти, малки магазинчета за дрехи и аксесоари в "живите места в града", които отговарят на нашите ценности и визия.
Онлайн също продаваме много добре и през нашия сайт . Засега повечето ни продажби са във физическите магазини в България, но сме получавали запитвания от Англия и Холандия.
Какво планирате оттук нататък?
- Искаме да отделим ателието си и да бъде магазинче (в момента свещите се леят в собствено пространство, което обаче не е подходящо за търговия - бел. авт.). Смятаме да инвестираме и в разширяване на каналите си за продажба в България - и извън София. Освен това сме си набелязали и външни пазари - Англия и Холандия,Турция, Испания, Румъния, Гърция. В началото на 2017 г. започваме в онлайн магазин в Испания за независими дизайнери ( http://www.makersofdesign.com/ ), водим преговори и с два ритейлъра в Англия - те са он- и офлайн.
Какво ви различава от конкуренцията?
- Първо, че спадаме към категорията достъпен лукс. Хората все повече търсят такъв тип качествени, по-лични изделия, индивидуално опаковани с ръчно зашити етикети. Иначе има и много малки ателиета, които правят ръчно свещи.
Как се маркетирате?
- Дигитално. И смятаме да заложим на това изцяло, защото онлайн можем да достигнем целия свят.
Как да превърнеш красотата, с която искаш да се заобиколиш, в бизнес? Отговор на този въпрос може да дойде от Сара Кюркчиева, Зорница Ангеловa и Наталия Парушева. Преди около година трите основават компания на име "Айтъмс дизайн" с идеята да създават аксесоари за дома. Мотивацията им е основно, че не могат да намерят такива продукти за себе си - не толкова, за да печелят. Три месеца след като пускат първата си линия - ароматни свещи, и изненадани от успеха ѝ, те вече предлагат и дървени аксесоари, а за догодина планират и текстил. Формулата на успеха им, смятат основателките, е в личното отношение, което полъхва от всеки продукт.ни беше да се научим да леем свещите по начин, по който те да горят добре и напълно равномерно до края на свещта. Изливането на една партида свещи трае около денПреди да започнат с всичко това, няколко месеца Кюркчиева, Парушева и Ангелова се съветват с технолози кое и как точно се получава - кой е правилният фитил, какъв трябва да е восъкът, за да гори 60 часа. Така например научават, че фитилът е най-важен за една свещ.Инвестицията в започването на свещите е малко под 50 хил. лв. лични средства на трите основателки. "Такъв бизнес може да започне с минимални средства, дори под 1000 лв. Ние обаче решихме да инвестираме в качествени материали, затова и ароматите заемат най-голям процент от тази инвестиция, после си купихме оборудване и восък", пояснява Кюркчиева."Всеки дървен аксесоар е стругован от баща ми индивидуално, от различно парче дърво. Това е и причината материалът да е всеки път различен"След дървените аксесоари ще дойде ред на текстилните, издават от i/tems. "Едно от големите предизвикателства ще бъде да продължим да пресъздаваме духа на бранда с всяка следваща колекция и когато поръчките се увеличат", смята Кюркчиева.


description: На днешното си заседание правителството в оставка прие решение за откриване на нова процедура за отдаване на летище Пловдив на концесия. Предходната...

title: Правителството ще направи нов опит да даде летище Пловдив на концесия

maintext: На днешното си заседание правителството в оставка прие решение за откриване на нова процедура за отдаване на летище Пловдив на концесия. Предходната процедура се провали поради липса на подадени оферти. Концесията на летището е за срок от 35 години. От правителствената пресслужба уточняват, че новата процедура ще бъде проведена в съответствие с влезлите в сила през април европейски изисквания за възлагане на договори за концесия. Обявлението за концесията ще бъде публикувано в "Официален вестник" на ЕС, а след това цялата документация за концесията ще бъде качена на сайта на Министерството на транспорта и достъпът до нея ще е пълен и безплатен.


description: Дъщерната на дружеството "Фънтопия" ще си партнира с компанията зад първия мултиплекс за escape rooms "Менталист"

title: "Уолтопия" влиза в бизнеса с пъзел стаи

maintext:
1
2 На 1 декември Ружа Караатанасова откри обновения парк на "Фънтопия" в Paradise Cetner, там ще се намира и бъдешата стая Ninja, изградена от Mentalist
[Фънтопия]
1
2 "Стаите със загадки са световен феномен в развлекателния бизнес и аз съм много щастлив, че колегите от Funtopia и Walltopia повярваха в проекта. Заедно ще вдигнем летвата в този бизнес още по-високо", коментира Калин Костов.
© Георги Кожухаров
Първата пъзел стая в рамките на партньорството ще бъде изградена в Paradise Center.
Две компании обединяват сили, за да създадат следващото поколение развлекателни центрове. Това са най-големият производител на стени за катерене "Уолтопия" чрез своето дъщерно дружество "Фънтопия" и стоящата зад проекта Mentalist "Дигитал нетлорк". Последната влезе през лятото в бизнеса с пъзел стаи. От партньорството на компаниите ще бъдат създадени нов тип увеселителни атракции, първата от които в Paradise Center в София.
Първата съвместна стая за бягство на "Фънтопия" и ще бъде с размер от 50 кв. м. и ще се намира до обновената наскоро стена за катерене в Рaradise Center. Инвестицията е на "Фънтопия", а атракцията ще бъде изградена изцяло от "Менталист", чийто екип ще помага и в по-нататъшното управление на съоражението. Темата на стаята е Ninja и ще бъде открита до края на 2016 г. Идеята е темата и загадките да се сменят на всеки около шест месеца.
Потенциал за разпространение
"Фънтопия франчайзинг" е дъщерното дружество на "Уолтопия", чиято цел е да оперира развекателни центрове. В момента компанията управлява локации в Канада, САЩ, Малайзия, Израел и България, предстои откриване в Австралия, а броят им е около десет. Амбициозните планове на създадената през 2013 г. компания включват изграждане на общо около 100 центрове до десет години, каза в края на ноември изпълнителният директор Ружа Караатнасова през Bloomberg. "Ако форматът се докаже в България, ще го
приложим и в другите си локации по света", коментира тя партньорството.
В рамките на партньорството "Дигитал нетлорк", която беше създадена от предприемача Калин Костов с идеята да издигне пъзел стаите от хоби в по-едър бизнес с франчайз модел. През август компанията откри първия в страната мултиплекс за такова забавление в ЦУМ в София - Mentalist. Там вече има три стаи със загадки, като се очаква догодина броят им да се удвои. Инвестицията на Калин Костов в центъра с размер 300 кв. метра е 300 хил. лв., които предприемачът очаква да се възвърнат преди края на следващата година.
Пазарът на бягство
По всичко личи, че напоследък бизнесът със стаи за бяство се разраства. Достатъчно показателн е фактът, че през март и Walt Disney влезе в него. Още преди година в София имаше около 60 стартъпи с пъзел стаи. В страната в момента стаите са около 130, показва справка в своеобразния регистър vsichkistai.bg. Повече от половината от тях - близо 70, са в София, следвана от Варна и Бургас. Към момента регистрираните официално отбори (понеже се играе в екип) са над 980, разказва основателят на Mentalist. По негови данни реалният брой е над 1200, а участниците обикновено играят два пъти месечно.
Принципът на игрите в пъзел стаи е сходен без значение от темата - отбор от поне двама души е затворен в помещение, от което трябва да излезе, решавайки различни загадки и логически задачи. Обикновено играта продължава до час, а цената е около 30 лв. на играч.


description: Прогнозата им се базира на предстоящото ново строителство, което ще балансира пазара

title: Брокери очакват повече сделки и по-спокоен ръст на цените на жилищата през 2017 г.

maintext:
© Мария Съботинова
Засилено търсене, по-голямо предлагане и покачване на цените на жилищата в София. С това се характеризира пазара, обобщиха представители на над 40 агенции на недвижими имоти по време на дискусията, организирана от сайта Imoti.net в четвъртък. Експертите обаче смятат, че не може да се говори за балон, защото ръстът е устойчив. Сред заключенията от дискусията е и това, че за първи път от години водещ двигател е местното търсене, дори във ваканционния сегмент, където повече от половината от сделките вече се сключват с български граждани."През тази година се наблюдава цялостна промяна на нагласите на пазара, като има бързо разгръщане на тенденции, натрупвани през последните години", коментира Полина Стойкова от Bulgarian Properties. Според нея в София масово стартират големи обеми ново строителство на фона на постоянно нарастващото търсене. Сделките от началото на годината отчитат ръст с около 10 на сто, показват данните на компанията. Това се отразява и на цените на имотите в столицата - средно 800 евро за кв.м в началото на годината и 900 евро през третото тримесечие, сочи още статистиката на агенцията. При новото строителство средните цени варират около 950 - 1 000 евро за кв.м, а на вторичния пазар са с около 80 - 100 евро по-ниски. Скъсяват се и сроковете за реализация на имотите, като в някои случаи продажби се осъществяват и за около месец."Заради силния пазар в големите градове, стимулиран от миграцията, отново се появяват предприемачи без опит, които искат да спечелят от тенденциите", коментира Страхил Иванов от "Явлена". Според него има плашещи негативни примери за инвеститори, които не са обезпечили финансово проектите и не са предвидили всички рискове. На подобно мнение е и Мартин Иванов от Smart Brokers, според когото силният ръст на сделките "на зелено" увеличава рисковете от неспазване на срокове и незавършване на сгради.За следващата година брокерите на недвижими имоти очакват повече сделки и по-спокоен ръст на цените на жилищата на фона на очакваното ново строителство, което ще излезе на пазара през 2017-2018 г. Според тях това ще осигури и повече равновесие на вторичния пазар, където се очаква предлагане на по-разумни цени.


description: Христо Войводов започва с колани от кожени изрезки, а от две години прави ръчно мъжки обувки

title: Модерен занаят

maintext:
1
2
3
4
5
6
7
8
9
10 © Цветелина Белутова
1
2
3
4
5
6
7
8
9
10 Денис Веисалов (дясно) е най-младият чирак на ВОйводов. Едва на 19 години е, а това е втората му година в ателието в "Капана".
© Цветелина Белутова
1
2
3
4
5
6
7
8
9
10 Всеки елемент от обувките на Войводов е от естествен материал.
© Цветелина Белутова
1
2
3
4
5
6
7
8
9
10 Специфичните аксесоари като калъфи за тютюн, лули или музикални инструменти са сред най-поръчваните от чужбина артикули.
© Цветелина Белутова
1
2
3
4
5
6
7
8
9
10 Специфичните аксесоари като калъфи за тютюн, лули или музикални инструменти са сред най-поръчваните от чужбина артикули.
© Цветелина Белутова
1
2
3
4
5
6
7
8
9
10 © Цветелина Белутова
1
2
3
4
5
6
7
8
9
10 © Цветелина Белутова
1
2
3
4
5
6
7
8
9
10 © Цветелина Белутова
1
2
3
4
5
6
7
8
9
10 © Цветелина Белутова
1
2
3
4
5
6
7
8
9
10 © Цветелина Белутова
"Иска ми се да имам затворен производствен цикъл на обособено място с шоурум и производство", обяснява завършилият физика и математика занаятчия.
Q&A
С каква инвестиция започнахте бизнеса си?
- С 3 хил. лв. Купих си една машина за поставяне на капси и копчета, втора употреба за 35 лв. С тогавашната ми партньорка правехме дрехи и кожени изделия под името "Мистик България". Купихме и малко материали, а естествена кожа почти не можех да си позволя да купя на цяло парче, затова работех с изрезки. Трудно е да се каже колко общо сме инвестирали до момента, защото всичко, което изкараме, се влага отново.
Какво се печели от производството на ръчни кожени изделия?
- Това е бутиково производство. Маржът би могъл да е и 2000%, не купуваме изделия, които после да продадем, затова тъй нареченият марж в случая е обоснован само от това колко добри майстори сме. От около десет години работим за идеята, вече е време да започнем да берем плодовете на труда си. Скоро ще увеличим цените на обувките (в момента диапазонът е между 150 и 200 лв. за чифт, вижда се от сайта на ателието - бел. авт.).
Как избирате моделите си и какво ви вдъхновява?
- По принцип при мъжките обувки има пет-шест класически модела, не измисляме топлата вода. Преди си налагах да не поглеждам в интернет, за да не се повлияя. Сега вече следя пазара, кой какво прави и какво се носи. Една от новите ни серии са обувки от ръчно тъкан текстил в комбинация с кожа, разработвам я съвместно с младата майсторка Нина Драмова. Tова е проект, който е уникален, и много се гордеем с него, тъй като почти никой не го прави по света.
Правите основно мъжки обувки. Защо се насочихте към тази целева група?
- Като цяло повечето производители наблягат на дамските обувки, но аз реших да дам приоритет на мъжете, тъй като за тях изборът е доста по-ограничен.
Ул. "Кожухарска", 2004 г., старият занаятчийски квартал "Капана" в Пловдив отдавна е загубил предишния си блясък - заковани с дъски прозорци, празни стари дюкянчета с прашасали витрини, наспирали по тесните улички коли. Един майстор кожар изхвърля пред работилницата си изрезки от материали, които са му непотребни. Завършилият физика и математика и доскорошен служител в куриерска фирма Христо Войводов ги събира, зашива ги едно за друго. Така започва да прави колани, малки кожени чантички, впоследствие и бижута. "Тогава се влюбих в материала и започнах да овладявам детайла", казва той.Дванайсет години по-късно на ул. "Кожухарска" се появява малко ателие за дизайн. Над вратата на дървена табела пише просто Hand Made Shoes (от англ. - ръчно изработени обувки, бел. авт.). На витрината често има любопитни хора, а вътре почти никога няма продавач, на вратата е сложено малко картонче - "Моля, обадете се на посочения номер". Откакто община Пловдив и няколко местни неправителствени организации се заемат да възстановят "Капана", малките бизнеси тук потръгват. Дотолкова, че Христо Войводов успява да отвори този малък шоурум на мястото, където преди години изработва колани и малки чанти от изрезки.В промеждутъка Войводов успява да възроди един стар, някога много уважаван в пловдивския район занаят, като му придава малко по-модерен последен щрих. Отначало прави малки кожени изделия - колани, гривни, чантички, портфейли. После започва с бижута от кожа, предлага ги в София през големи модни студиа. Официално е приет в задругата на майсторите на народните художествени занаяти, няколко години по-късно взима и второто си майсторско свидетелство за изработка на кожени изделия от Регионална занаятчийска камара - Пловдив. Преди шест години добавя и дамски сандали към портфолиото си, а през 2014 г. се запалва страстта му и започва да се учи да прави мъжки обувки. Горе-долу оттогава има и чираци, като един от най-младите е Денис Веисалов, който всеки ден след училище идва в ателието и се учи на занаята - шие, лепи, сглобява, опъва кожи на калъпи."Аз самият още се уча и имам късмета да го правя от някои от най-добрите майстори в региона", разказва Войводов зад паравана на първото си магазинче. То се намира на няколко преки от ул. "Кожухарска" и е станало свидетел на цялото развитие на бизнеса му.Днес "МБГ Ледър" обединява две направления - обувките, които продава основно в България и за които отскоро дори сам прави подметките, и аксесоарите, които през онлайн магазини заминават към САЩ и Западна Европа. Войводов има екип от шестима души, а три пловдивски ателиета работят като подизпълнители за различните му продукти. В момента съотношението на продажбите ни е 70 към 30 - онлайн към аналогови. Обувките са в малки серии по няколко номера и разцветки от модел, продават се основно в магазините и са предназначени за българския пазар. В интернет - през различни онлайн платформи по целия свят, както и в собствения си сайт, продава аксесоарите, а основните поръчки саот САЩ. Там много се търсят специфични изделия, обяснява Войводов. И дава примери: малки визитници, ключодържатели, калъфи за таблети, специални аксесоари за музикални инструменти."Откакто спрях да правя бижута, всичко тръгна нагоре", шегува се Войводов. Всъщност моментът, в който се отказва от накитите, съвпада с този, в който"Капана" става пешеходна зона преди около две години и става любима дестинация и на местни, и на туристи. По същото време занаятчията открива онлайн каналите за продажба и се фокусира върху обувките. Ако преди пет години е имало цели седмици, в които никой не влиза в магазина, днес е съвсем различно. В разстояние на два часа в дюкянчето с размер около 15 кв.м се купуват шест чифта обувки, четирима от клиентите са туристи. "Не знам как разбират за нас, но има много чужденци", казва Войводов.След няколко изложения, последното от които дизайнерското Who’s Next в Париж миналата година, ислед интереса, който продуктите му предизвикват там, Войводов започва да обмисля следващата стъпка. В момента води разговори с търговци в Италия, които искат да продават обувките му. За да стане възможно обаче, малкото ателие над магазинчето в "Капана" няма да е достатъчно. "Иска ми се да имам затворен производствен цикъл на обособено място с шоурум и производство", обяснява той. Планира и да раздели линиите - на бутиковото производство и по-ежедневни модели, но и в двата вида се запазва ръчния труд. И междувременно се надява до около десет години да стане добър майстор на обувки.


description: Те са сред основните причини хората да опитват да сложат край на живота си, сочи изследване

title: Конфликтите във връзката или с родителите са огромен проблем в България

maintext:
Над 8000 българи годишно правят опити за самоубийство.
© НИКОЛАЙ ДОЙЧИНОВ
Лошата връзка може да разбие сърцето ви - понякога буквално. Според Националния център по обществено здраве и анализи (НЦОЗА) около 43% от опитите за самоубийство в България са свързани с проблеми в семейството, като в повечето случаи става въпрос за неразбирателство със съпруга или съпругата. На второ място са конфликтите с родители.Финансовите проблеми не са сред основните причини българите да посягат на живота си. Но това, че сред опитите за самоубийство има голям процент безработни, говори за влиянието, което тези фактори имат. В страната всеки ден се извършват най-малко осем опита за самоубийство, съобщи доц. д-р Христо Хинков, директор на Националния център по обществено здраве и анализи. През миналата година общо 800 души са сложили край на живота си, а над 8000 са направили опит да го направят.Рисковите групи, които най-често посягат на живота си, са безработните и пенсионерите, като и в двата случая причините не са финансови, а по-скоро емоционални. Тъй като не бяха представени данни за всяка възрастова група, не може да се прецени дали младите хора са под повишен риск в България.В България мъжете умират три пъти по-често, отколкото жените, въпреки че жените правят повече опити за самоубийство. Най-висока е смъртността от самоубийства в Североизточна България – 12 на 100 хил. души население, а най-ниска е в Северозападния район – 6 на 100 хил. Това е доста по-ниско от места като балтийските държави (в Литва през 2014 г. 29 на всеки 100 хил. души са отнели живота си) и от световното ниво - 16 на 100 хил., и е по-ниско от средното за ЕС за 2013 г. - 11.6.За разлика от България в световен план процентът на самоубийствата е най-висок за хората над 70-годишна възраст. Като цяло основният рисков фактор са психичните разстройства. В световен план всяка година по данни на Международната асоциация за превенция на самоубийствата над 800 хил. души се самоубиват, като броят на отнетите по този начин животи е по-голям от броя на смъртните случаи в резултат на убийства и войни, взети заедно.Според експертите от НЦОЗА в България е установено, че обикновено пациенти с депресии и в тревожно състояние две седмици преди да посегнат на живота си се обаждат на личния лекар и го посещават. Най-често пациентите си внушават, че страдат от някакво физическо заболяване, но изследванията им показват, че това не е така. За сметка на това обаче все повече пациенти имат проблеми с психичното здраве.Затова основното обучение по проект за подобряване на психичното здраве включваи да насочват пациентите по подходящ начин към специалисти.Следващата стъпка еот 8 до 11 клас. В тях учениците ще се учат да преодоляват емоционални кризи. Конфликтът с родителите и загубата на любими хора са сред основните причини за депресии и суицидни мисли, както показва проучването.Експертите смятат, че има много, тъй като основните услуги са концентрирани в големите градове, и затова е необходимо по-широка база специалисти да бъдат обучени да помагат на пациентите и да ги насочват към специалистите.


description: Свръхзвуковите пътнически самолети се завръщат, замислят "автомобилен режим" за смартфоните, а Япония въвежда алтернативни методи за възпитание на децата

title: Какво друго по света: няколко любопитни идеи

maintext:
Boom ще е по-малък от "Конкорд", ще може да превозва около 40 пътници, но за сметка на това ще развива 2.2 Mach, или над 2300 км/ч.
Фотограф: Boom
оради специфичния си дизайн обаче няма да предизвиква характерната "експлозия" при преминаването на звуковата бариера. Последното е основната причина за забрана на свръхзвуковите полети над континентална Америка.
Може би си спомняте култовия пътнически самолет с формата на граблива птица, наречен "Конкорд", както и съветския му клонинг Ту-144. Той бе способен да прекоси Атлантическия океан от Ню Йорк до Париж или Лондон за рекордните три часа и половина, движейки се с бързина, два пъти по-висока от скоростта на звука (Mach 2). За съжаление през 2003 г. авиокомпаниите British Airways и Air France решават да пенсионират флотилията си от 14 машини "Конкорд" и така слагат формално край на продължилата 34 години история на свръхзвуковите пътнически полети.През 2017 г. обаче има реален шанс наследниците на "Конкорд" и Ту-144 да се завърнат в играта. Още през пролетта на тази година стана ясно, че американската аерокосмическа агенция NASA до няколко месеца ще пусне прототип на нов свръхзвуков пътнически самолет, наречен QueSST. Той ще е малко по-бавен и ще се движи "само" с около 1800 км/ч (Mach 1.4). ППреди около две седмици пък стана ясно, че британският милиардер Ричард Брансън е инвестирал сериозна сума в денвърския стартъп Boom, който е във финална фаза по конструирането на свой едноименен свръхзвуков пътнически самолет. Машината е по-малка от "Конкорд", може да превозва около 40 пътници, но за сметка на това ще развива 2.2 Mach, или над 2300 км/ч. Очаква се тестовите полети да също да се случат през 2017 г., а първите комерсиални – през 2023 г. Прогнозната цена на билетите за самолета Boom е около 5000 долара.


description: БАН така и не получи увеличение на субсидията си, но партиите запазиха своите субсидии по 11 лв. на глас

title: Бюджет 2017 беше приет без промени на второ четене

maintext:
© Анелия Николова
Какво има в бюджета
- Увеличение на заплатите на учителите с около 8% от началото на 2017 г.
- Ръст на минималната работна заплата с почти 10% до 460 лв.
- Увеличение на някои социални плащания.
- По-висока осигуровката за фонд "Пенсии" с един процентен пункт
- С почти 800 млн. лв. повече средства за сектор "Отбрана и сигурност"
- Дефицит в размер на 1.33 млрд. лв.
- С 3.6 млрд. повече разходи спрямо 2016 г.
- Нов дълг в размер на само 400 млн. лв, няма да се излиза на международните пазари, а размерът на публичния дълг ще намалее спрямо тази година
- Над 6.2 млрд. лв. са предвидени за инвестиции – една част за проекти като ТОЛ системата, други – за съфинансиране по еврофондовете.
Без да приеме нито едно от предложенията за промяна между първо и второ четене, парламентът гласува окончателно бюджет 2017 г. Това беше и уговорката между трите "системни" партии - БСП, ДПС и ГЕРБ, за да не се промъкнат множество популистки идеи, като например рязко вдигане на минималната пенсия . Така през следващата година управляващите (които и да са те) ще разполагат с 3.6 млрд. лв. повече, в сравнение с тази.Предложението на Борислав Великов от Реформаторския блок БАН да получи с 10 млн. лв. повече от предвидените за догодина, а Софийският университет - с 500 хил. лв., не мина в зала, въпреки че беше одобрено в бюджетната комисия. То стана повод и левицата и част от малките партии да напуснат парламента в знак на протест, след като текстът се прегласува на няколко пъти. Точно заради това от от БСП обявиха, че ще проверят дали имат основание да сезират Конституционния съд.Въпреки призивите и на ГЕРБ, и на всички останали партии, че ще се съобразят с исканията на проведения наскоро референдум, този бюджет запази досегашната годишна субсидия за политическите партии. Тя остава 11 лв. за един получен глас, без таван върху сумата. Предложението на депутати от Реформаторския блок субсидиите, които получава всяка партия, да имат горна граница от 1.6 млн. лв., не беше подкрепено.Като се изключат допълнителните пари за БАН, при гласуването на бюджета нямаше особени драми, подобни на скандалите от тази седмица, когато депутатите от бюджетната комисия сътвориха правен прецедент и приеха само част от бюджета на държавното обществено осигуряване за следващата година.


description: Спокойните цветове и естествените материали ще оформят пазара на продукти за интериора през следващата година

title: Тендеции 2017: пастели навсякъде

maintext:
1
2 Меките пастелни цветове са естествен антидот на напрежението в съвременния начин на живот
[Delux]
1
2 За тези, които имат желание да изразят себе си по-категорично, експертите предлагат комбинации на пастели с по-ярки цветове
[Delux]
Този текст е част от специалното издание на "Капитал" Жилищни имоти. Още текстове по темата може да откриете тук.
Спомняте ли си, когато си мислехме, че устойчивостта е прищявка - къс момент във времето, като краткотрайните модни тенденции, сменящи се всеки сезон. Но се оказа, че "да си зелен" продължава да бъде разрастваща се тенденция, обхващаща всички сфери на живота, пълна пазарна промяна, която до голяма степен повлия и пазара на стоките за интериора. Вероятно терминът екомебели не е непознат вече за повечето потребители - всеки грижещ се за себе си и околната среда човек би предпочел да има в дома си мебели, направени от естествени и безвредни за здравето материали, произведени по незастрашаващ природата начин. Интересно е да се отбележи, че това, което завзема пространството на пазара на луксозни мебели напоследък с бърза скорост и издига на по-високо ниво екомебелите, са органичните мебели, произведени чрез използване на суровини, които не са отглеждани с пестициди или други вредни химикали.
Спокойни цветове
Това е една от дълго задържалите се тенденции - вероятно заради успокояващия им ефект пастелите са предпочитаният избор на цветове за стените, текстила, дори и санитарната керамика. Тя започна преди няколко години и все повече се утвърждава и развива - почти всички компании, занимаващи се с цветове и бои, включват пастелите като част от очакваните тенденции за 2017 г. И това е очаквано и логично, защото меките пастелни цветове са естествен антидот на напрежението в съвременния начин на живот.
BEHR (американска компания за интериорни и екстериорни бои, грундове и продукти за обработка на повърхности
предвижда четири тематични групи за цветове на 2017 г. Пастелите са в групата, наречена Comfortable Palette - цветова палитра от четири меки, женствени и изискани пастелни цветове, създаващи усещане за комфорт. Подобни са цветовете в тематичната група на
наречена Sentience - чувствителност. Има и една друга причина пастелните цветове да са толкова харесвани - те много лесно се комбинират помежду си, така че възползвайте се.
След като за 2016 г.
за пръв път предложи комбинация от два цвята - пастелносиньо и розово, още през март тази година те представиха своето виждане, че предпочитането на едни цветове пред други е остаряла концепция и затова предложиха свои тематични групи с цветове, всяка от които свързана с определени емоции. Особено вдъхновяваща е Florabundant, в която наред с различни нюанси в пищните цветове на цветята изпълнителният директор на Pantone Color Institute
Лиатрис Изман прогнозира и засилено използване на мащабни флорални мотиви.
Моделирай пространството
От друга страна, домът ни трябва да бъде мястото, където можем да се разтоварим пълноценно от натоварващото ежедневие и да се заредим отново. Затова особено важно значение придобива дизайнът на банята. Днес тя се превръща в нещо като наша втора дневна,
но предназначена за индивидуално ползване. За разлика от размера на останалите стаи в жилището, които се смаляват, тя увеличава размера си. Това е световната тенденция. Модерният човек иска стая с възможност за разнообразни дейности в интимна обстановка – със зони за хигиена, разкрасяване, фитнес,
Ако се колебаете в какво точно да инвестирате за новия си дом или пък за промяна в старото си жилище, може би добра идея би било да научите малко повече за най-важните тенденции, които ще оформят пазара на продукти за интериора през идващата 2017 г. Едно информирано решение винаги е по-добро - то ни дава възможност да сверим часовника си дори и когато пренебрегнем глобалните тенденции в полза на личните си предпочитания.Като част от тази глобална тенденция е и нарастването на броя на продуктите със самопочистващи се повърхности. Вече има "умни" прозорци, свръхустойчиви на вода, и така капките дъжд, носещи със себе си прах и други замърсявания, просто се плъзгат по тях. А италианската компания CATALANOизползва засанитарната си керамика специална глазура, която създава идеално гладка и равна повърхност, премахвайки микрограпавините на порцелана, като по този начин не позволява задържането на мръсотия върху санитарията. И също така позволява цветовете на продуктите да не се променят с времето, а те са напълно в тон с другата голяма и трайна тенденция в интериора - пастели навсякъде!Новото в предвижданията за цветовете е по-комплексният подход, при който тенденциите са групирани тематично и всяка тема обединява комбинация от цветове. НапримерDULUX,А за тези, които имат желание да изразят себе си по-категорично, и двете компании предлагат комбинации на пастели с по-ярки цветове, особено тези от палитрата и десените на стила "Баухаус" и движението "Мемфис". Те включват частично боядисани в геометрични форми стени и мебели с графични подчертаващи елементи в черно.Институтът по цветовете "Пантон" (Pantone Color Institute)Но тенденциите невинаги могат да се предвидят от агенциите, занимаващи се с прогнози. С повече от 50% от населението на света, което към момента живее в градовете, и очаквания това число да нарасне до 60% до 2030 г., можем да кажем, че никога преди толкова много хора не са били съсредоточени в градските райони. Това неизбежно води до промени в начина ни на живот - все по-малки са жилищата, които трябва да поемат нарастващия брой желаещи да живеят в градовете. В резултат на това нарастват броят, и търсенето на продукти с дизайн, който пести място.А цялостното оформление на помещенията е все по-флуидно, с преливащи една в друга зони. Това позволява пространството да се използва по-добре - чрез подвижни прегради и плъзгащи се стени можем временно да отделяме дадена част от интериора или при необходимост да я затворим. Защото дизайнът на домовете ни често се подчинява и на една друга характерна тенденция: с възможностите на съвременните технологии нараства броя на домовете, които изпълняват двойна функция - на място, където можеш да живееш удобно и да работиш ефективно.място за отдих,което се приближава все повече и по начин на обзавеждане, и като физическа близост до зоните за сън и до дневната. И в банята, както и в тях, използваме "умни" нововъведения, които ни позволяват с натискането на един бутон на смартфона да контролираме осветлението, обемаи температурата на водата.Ако искате да сте в крак с последните тенденции в интериора, не трябва да пропускате и засиленото присъствие на тапетите - пищни, разнообразни, водоустойчиви, те могат лесно да освежат дома ни дори и само като смел акцент на една от стените. Представените по време на последните есенни изложения в Париж и Лондон модели отново ни предлагат артистичността на неостаряващия Art Deco стил в интериора.


description: Млади българи, живеещи и работещи в чужбина, изпитваха три часа лидера на новата формация "Да, България"

title: Христо Иванов: Не говоря за България на три морета, а за България на пет континента

maintext:
© Юлия Лазарова
Автор: Юлия Лазарова
Финансов отчет
Само за една седмица чрез дарения партията "Да, България!" е успяла да събере почти цялата сума от предвидения бюджет от 49 300 лева за първите два месеца до учредяването си.
Общата сума на даренията към 28 декември е 46 743.16 лева от общо 354 дарители. Средната стойност на едно дарение е 132 лева. Само две от даренията са над 1000 лева, като най-голямото е на стойност 8915 лева от българин, живеещ в Лондон. Най-голямата част от даренията са на стойност между 20 и 100 лева.
До учредяването даренията се набират по специална сметка, отворена по решение на инициативния комитет на партията на името на Христо Иванов и с достъп на още двама учредители до нея. Не се приемат дарения над 10 хиляди лева и дарения от юридически лица, а само от граждани. По тази причина се е наложило да върнат дарение от фирма на стойност 300 лв.
I. Приходи:
Дарения чрез Paypal – 4726.50 EUR (9244.23 лв.) от 125 дарители.
Дарения по банка – 37 498.93 лв. от общо 229 дарители.
Средна стойност на дарение – 132,04 лв.
Общо 46 743,16 лв. от 354 дарители.
Други дарения:
Офис пространство
Две мултифункционални устройства (принтер, копир и факс)
Видеокамера
Кафе машина
II. Разходи:
Наем на зала (НДК, "Перото") – 600 лв.
Наем на зала (СОХО) – 140 лв.
Обява във вестник (учредителна декларация) – 655,20 лв.
Офис консумативи – 43,65 лв.
Гориво – 49,07 лв.
Общо разходи: 1487,92 лв.
Никога досега в своята история България не е имала такава голяма диаспора. Други страни, сходни по съдба и размер, като Гърция, Албания, Сърбия, са успели да превърнат това в огромен капитал. Въпросът опира до способността на националния политически елит да работи с тази диаспора, да оползотвори този човешки капитал, знания, влияние.Това заяви лидерът на новата партия "Да, България" Христо Иванов в четвъртък при откриването на срещата си с млади българи от чужбина в столичния клуб "Перото". По време на тричасовия разговор залата бе препълнена с млади хора, които работят или учат в чужбина, дошли в България за коледните празници – студенти, преподаватели, академични работници, IT специалисти и други от различни европейски страни.Използваме коледните празници, когато много хора се връщат в България, за да започнем този разговор, да поговорим за България като за Голяма България, каза Христо Иванов. "Свикнали сме да говорим за нея като за една малка страна, забутана в единия ъгъл на Европа, в която невинаги се чувстваме много комфортно. Не говоря за България на три морета, говоря за България на пет континента. Трябва да започнем да мислим за понятието български свят", каза той. И допълни, че неговата цел е "да кандидатствам за работа пред всеки един от вас за това как да се превърнем в политически инструмент за вашите интереси, да работим за тази Голяма България".Има много теми в тази насока, каза той – какви услуги е важно да получават нашите сънародници от българските представителства в чужбина, какви условия са необходими, за да пребазират своя бизнес в България, ако имат такъв в чужбина, или пък да започнат бизнеса си в България. Иванов обяви, че още това лято партията ще се опита да реализира идея, заимствана от Гърция – създаване на безплатни летни училища за деца с български произход, живеещи в чужбина, където те ще могат да учат езика. Когато получим първата си субсидия след изборите, ще използваме тези пари, за да организираме такова училище, каза той. Извън това "Да, България" ще работи за други идентифицирани проблеми като необходимостта от учебници и учебни стандарти да изучаване на български като втори език, конвертируемост на дипломите от средни училища в чужбина за постъпване в български висши учебни заведения и др. Партията ще бъде гарант за въвеждане на електронното гласуване и електронното правителство, което има голямо значение за сънародниците извън страната.Предлагаме една партия в процес на учредяване, която се опитва още в тези първи свои стъпки да се отличи, включително и с начина, по който се финансира, каза Иванов и благодари на всички в залата, които са дарили средства. Няма значение дали става въпрос за пет или за десет евро, важен е смисълът на този жест, каза той. Опитваме се да направим организация, за която не може да има съмнение, че изпада в зависимост от една или друга група, добави Христо Иванов. В четвъртък партията публикува пълния отчет за приходите и разходите си към 28 декември 2016 г. след стартиране на дарителската кампания. (вижте карето най-долу).Аудиторията не само задаваше най-разнообразни въпроси - чуха се и препоръки, дори скептични, добронамерени забележки, даже и изявления, че вече няма как да се вярва на когото и да е, особено когато говори срещу корупцията, защото досега всички, които са идвали с цел да забогатеят от политиката, започват със заклеймяване на корупцията. Част от въпросите бяха за всевъзможни аспекти на партийното строителство - как ще се гарантира чистота на партията и на хората в нея, с кого ще се коалира и при какви условия, как ще се събере достатъчно подкрепа, за да има реално участие в политиката, включително и в следващия парламент, има ли достатъчно време до предстоящите избори, как ще се избегне опасността това да си остане една "партия на градската интелигенция", дори как ще противодействат на "пеевските медии". Другата част от въпросите бяха за разнообразните проблеми на българите в чужбина и политическите послания, които се очакват от новата формация. "Трябва да се спре с говоренето за българите в чужбина като за едно цяло, едни са проблемите на българските деца, които имат нужда да изучават българския език, други са проблемите на студентите, които се канят да се върнат, трети на тези, които няма да се върнат, но искат да поддържат бизнес връзки, и т.н.", заяви една от участничките. За българите в чужбина е много важна репутацията на страната, те искат да спре говоренето за държавата ни като за бедна и корумпирана държавичка, която няма добри перспективи, каза друга.Няколко души поставиха въпроса за политиките за развитие на културата – едно от нещата, с което българите по света могат да се гордеят; за възможностите за академична кариера в България на наши сънародници, които в момента вършат същото в чужбина, за мерки за бедността и социалното неравенство в България. Повече конкретика поиска един от участниците в дискусията, като заяви, че само антикорупционно говорене не е достатъчно, той поиска да знае каква е позицията на партията за: генетично обусловена ли е циганската престъпност, разрешаване на бракове между хомосексуални, глобалното затопляне като резултат от човешка дейност, легализиране на марихуаната.Въпреки толкова разнообразните теми и претъпканата зала близо тричасовият разговор протече поразително спокойно, творчески и добронамерено, рядко срещано явление, особено в подобен формат.Христо Иванов за пореден път обясни, че целта не е просто властта, а промяна на политическия пейзаж в България. Партиите са инструмент за участие в политическия живот, което не е самоцелно, дори малцинство в Народното събрание може да влияе чрез групи за натиск, каза още Иванов. На въпроса за коалиционната политика и политическата хигиена на новата партия той заяви, че тя подготвя своята анктикорупционна програма, включително и за "лустрация второ поколение", и това ще бъде своеобразен тест за всяка партия, пожелала сътрудничество - "ако някой иска да сключи споразумение с нас, той трябва да подпише тази антикорупционна програма". "Да, България" не си поставя цел да се пришие към друга партия или да вкара няколко души в парламента и дотук, каза Иванов."Политиката е работа с хора, нереално е да се очаква, че ние ще станем една секта от хора с бели дрехи, един Авалон в българския политически живот", заяви Иванов. "Имам представа колко е трудно това там, където мирише на власт и изкушенията са големи, аз това съм го живял. Най-ценното е, след като си подадеш оставката, да откриеш, че можеш спокойно да гледаш хората в очите", каза той.


description: В процедурата, която ще започне през януари 2017 г., са заявили участие 145 болници, които ще търсят доставчици за 800 вида лекарства през следващите...

title: Петър Москов обяви обществена поръчка за лекарства за 1.2 млрд. лв.

maintext: В процедурата, която ще започне през януари 2017 г., са заявили участие 145 болници, които ще търсят доставчици за 800 вида лекарства през следващите две години. Москов централизира обществената поръчка за покупка на лекарства в самото министерство и вече Централен орган провежда търг, на който търговците на едро предлагат най-ниска цена, за да снабдяват всички участващи болници с определено лекарство. Ведомството очаква за доставките да се конкурират около 30 дистрибутора. Процедурата беше изтеглена в министерството с цел в нея да се постигнат по-ниски цени, да участват всички 190 доставчици на медикаменти и близо 400 болници.


description: Съживяването на строителството и навлизането на нови инвеститори стоят зад добрите резултати на компаниите в сектора

title: Метали: Растеж по веригата

maintext:
Много силна година отчитат компаниите, които произвеждат конструкции и халета
© Мария Съботинова
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
На производителите на детайли и оборудване положително се е отразил успешният бизнес на ключови клиенти.
Много от предприятията са разширили капацитета и портфолиото си.
Съживяването на строителството е основният двигател за ръста при металообработващите компании през миналата година. Със завършването на проектите по стария програмен период за еврофинансиране и навлизането на нови инвеститори нуждата от производствени помещения е нараснала, а оттам и поръчките за компаниите, които правят метални конструкции и сгради. За фирмите от сектора, които изработват различни детайли и оборудване, положително се е отразил растящият бизнес на ключови клиенти. Немалка част от предприятията пък са разширили собственото си производство и така капацитетът им да изпълняват поръчки се е увеличил. Като цяло най-динамичните компании в металообработката не очакват да повторят същия ръст и тази година, но повечето от тях са оптимисти, че бизнесът им най-малко ще запази същите нива.Компаниите, които произвеждат конструкции и халета, са имали много силна година заради увеличеното търсене. "Доста малки и средни предприятия закупиха машини през предния програмен период и имаха нужда от помещения за тях. Това се отрази добре изцяло на строителството и на нашия бизнес", каза управителят на "Стримона строй" Станислав Ласков. Компанията от Петрич работи и за много големи клиенти, които през последните години се разшириха или модернизираха, като пловдивския КЦМ.Раздвижване има и при новите инвеститори в страната. "Като цяло се строят доста фабрики, ежедневно получаваме запитвания, включително и от нов инвеститор, който планира да построи много голямо хале догодина", коментира управителят на пернишката "Колхида – метал" Владислав Димитров. Засиленото пътно строителство също се е отразило добре на резултатите на компанията, която произвежда и мантинели и през миналата година е приключила тежка процедура по сертификация в Германия. Наличието на необходимите сертификати и оценка за съответствие на продукцията помага и на "Стримона строй", тъй като това й позволява да работи в Европа, както и на големи обекти в България.Събуждането на строителството стои и зад по-високите резултати на софийската "Вас про". Макар че компанията по принцип има сравнително стабилен ръст през годините, през 2015 г. продажбите й са скочили значително (с близо 50%). Една от причините за това е участието й в проект за изграждане на поточна линия за пречистване и бутилиране на вода за клиент в село Продановци, който е бил финансиран с европейски средства.Успешният бизнес на основни клиенти също е довел до увеличаване на поръчките и е помогнал за ръста в сектора. Такъв е случаят с бургаската "Химтех", която оглавява класацията при металите. Компанията произвежда различни конструкции и нестандартно технологично оборудване, като предлага пълния цикъл от проектиране, през изработка до монтаж. Работи основно за дървообработващото предприятие "Кроношпан", което е собственост на австрийската група Kronospan и през последните години разширява дейността си. Отделно от това самата Kronospan има над 40 завода по света. "През миналата година имахме много поръчки за предприятия на компанията във Франция и Сърбия", казаха от "Химтех".Производителят на детайли за машиностроителната промишленост "Дунав лизинг" в село Джулюница, Великотърновско, също е имал късмета да работи за клиент от процъфтяващ сектор. От отчета на компанията става ясно, че 98% от приходите от продажби се дължат на сделки с военния завод "Аркус". Миналата година беше много силна за оръжейната индустрия заради геополитическата ситуация и зачестилите конфликти, което значително повиши резултатите на всички предприятия в сектора и дори съживи закъсалото допреди 2-3 години държавно ВМЗ. "Останалите 2% от продажбите на "Дунав лизинг" идват от продажбата на резервни части за везни за автомобили от 20 до 80 тона, както и от дърводелски услуги", каза управителят на фирмата Минчо Минчев.Голяма част от растящите металообработващи компании през миналата година са имали предимството да разполагат с разширени производствени бази или ново оборудване. Става дума за проекти, които са изпълнени преди това, включително и с европейско финансиране, от които ефектът се е усетил през 2015 г. Това са факторите, помогнали за ръста на семейната компания "Лалев", която прави метални конструкции, изделия и индустриално оборудване във фабриката си в село Ведраре, община Карлово. "Резултатите ни се дължат на съвкупност от фактори – разширяване на производствената база, нови клиенти, ръст на производството и персонала", каза единият от собствениците, Веселин Лалев. Предприятието работи изцяло за България, като сред клиентите са строителни компании, добивни, химически и машиностроителни предприятия.Подобни са причините и за по-високите продажби на пловдивската компания "Мони МГ". "Разширихме производството си с нова галванична линия и шприц машини, въведохме нови продукти, привлякохме нови клиенти и поръчките нараснаха", каза управителят Георги Райков. Компанията работи изцяло за чужди компании, които имат производства в България, като Liebherr, Schneider Electric и наскоро навлезли инвеститори като Willi Elbe.Разширенията на "Лалев" и "Мони МГ" не са субсидирани от европейските фондове. И двете компании обаче в момента изпълняват проекти по оперативна програма "Иновации и конкурентоспособност" за закупуване на нови машини, които ще се отразят на резултатите през 2017 г."Колхида – метал" също е започнала ново производство – на оградни мрежи, които се изнасят за Германия. "Като цяло над 70% от продукцията ни са за Германия. В България продаваме метални конструкции, мантинели, всякакви видове контейнери за сметосъбиране", каза Димитров. По думите му проблемът на българския пазар е, че е непредвидим – понякога има поръчки, понякога няма и затова компанията разчита много на германския пазар. "Той е силен и макар че там печалбите са малки, са сигурни и постоянни", добави той.Някои от компаниите са увеличили възможностите си за производство с финансиране по оперативна програма "Конкурентоспособност". Няколко такива проекта за малко под 3.8 млн. лв. е приключила успешно "Стримона строй". "Със средствата купихме машини и оборудване, благодарение на което започнахме да правим доста по-сложни конструкции, а и портфолиото ни много се увеличи", каза Ласков. По думите му силен положителен ефект е имало и въвеждането на автоматизирани системи за управление."Вас про" също е получила средства по оперативната програма. През миналата година компанията е изпълнила проект за 1.6 млн. лв. по "Енергийна ефективност". Със средствата е закупила оборудване и машини за огъване на метали. По думите на Стоянов те са по-модерни и увеличават капацитета на предприятието.Недостигът на квалифицирана работна ръка е ключов проблем и основен риск за по-нататъшния растеж на металообработващите компании. "Около 250 души работят при нас постоянно. Имаме изключителен проблем с квалификацията на кадрите", каза Димитров от "Колхида – метал". Компанията се опитва да намери решение, като организира собствени обучения. "Проблемът е, че ги обучаваме, те работят малко и след това емигрират", каза той.На собствени обучения разчита и "Стримона строй", където работят около 200 души, а нужда има основно от заварчици и шлосери. Освен че се учат на място в цеха, новите кадри се изпращат на курсове и минават сертификация. По думите на Ласков предимството на младите е, че имат доста добра компютърна грамотност, а съвременните машини са с цифрово програмно управление и те по-лесно се справят с тях.Добрата новина е, че всички компании, с които "Капитал" успя да се свърже, очакват добри резултати и тази година, макар че едва ли ще постигнат отново същия ръст. "Изплуваме след тежката 2013 г. Миналата година беше добра, за тази очакваме приблизително същия финансов резултат, каза Димитров от "Колхида – метал". Близки до миналогодишните продажби или малък ръст прогнозират и от "Лалев", "Мони МГ" и "Дунав лизинг". Първенецът "Химтех" също е доволен от поръчките тази година. От "Стримона строй" посочват, че негативен ефект може да окаже поевтиняването на металите, което се отразява на цените на продукцията, но по думите на Ласков продажбите ще са най-малко на миналогодишното ниво. За "Вас про" лек ръст се очаква да дойде от излизането на външни пазари. "Спорадично изпълняваме поръчки за български клиенти, които работят в Европа, например в Австрия и Франция", каза Стоянов.За сектор, който зависи от успешното развитие на други предприятия по веригата, резултатите през 2016 г. до голяма степен ще са функция на общата бизнес среда и инвестициите. Новите процедури за европейско финансиране със сигурност ще помогнат.


description: Центърът за софтуерно обучение остава в сегашната централа на компанията в "Младост"

title: Основателите на "Телерик" напускат Progress и поемат "Академията"

maintext:
Основателите на компанията Светозар Георгиев (вляво) и Бойко Яръмов при награждаването на "Капитал 100" за най-голяма IT компания за 2015 г.
© НАДЕЖДА ЧИПЕВА
От началото на следващата година основателите на българската софтуерна компания Telerik Светозар Георгиев, Бойко Яръмов, Васил Терзиев и Христо Косев ще излязат от групата, купила фирмата им - американската Progress, и ще поемат ръководството на "Академията на Телерик". За целта "Академията" ще бъде отделена като независима организация, в която четиримата ще бъдат основни собственици.В прессъобщение на Progress се казва, че образователният проект ще остане на сегашното си място в "Младост". "Когато те ни представиха визията си да развиват "Академията на Телерик" извън компанията, приехме без никакви резерви, знаейки, че това е правилната стъпка. През годините "Академията" се развива с изключителни темпове и възможностите пред нея като независима организация са огромни", каза Йогеш Гупта, изпълнителен директор на Progress. Основателите ще напуснат и постовете си във висшия мениджмънт на американската компания. В момента Георгиев е старши вицепрезидент "Платформи за разработка на приложения", а Терзиев е главен директор "Иновации"."Имаме много и големи амбиции за бъдещето на "Академията" и с тази крачка поставяме основата на следващия етап от развитието й", заяви Бойко Яръмов в официалното съобщение. "Академията на Телерик" е един от най-успешните образователни проекти в България, като от основаването й през 2009 г. от Георгиев, Яръмов, Терзиев и Косев в нея са се обучили над 11 300 души присъствено, а 42 500 онлайн потребители са ползвали учебните й ресурси. През последната година тя стартира и безплатен цялостен курс по дигитален маркетинг заедно с Google и въведе безплатно обучение по програмиране за деца от 1-ви до 3-ти клас в партньорство с CoderDojo. В същото време през "Детската академия на Телерик" са минали близо 1000 деца от 10 до 12 години в 11 български града.Проектът беше създаден с идеята да подпомага развитието на българската IT индустрия и беше пионер в софтуерното обучение тук. Впоследствие и други компании от сектора последваха примера й и направиха собствени обучителни програми. "Академията" ще продължава да осигурява потенциални служители както за Progress, така и за целия технологичен сектор. "С радост ще си партнираме с останалите инициативи и компании в нашата екосистема, за да можем заедно да подпомогнем ръста на IT индустрията посредством качествено технологично образование в България", коментира Яръмов.Progress купи Telerik в края на 2014 г. за 262.5 млн. долара. Това е най-голямата софтуерна компания в България с приходи от 71.3 млн. лв. за 2015 г. В София се намира най-големият център на компанията в световен мащаб. След две години дружеството, което сега има 650 служители, ще има и нова сграда за над 1000 души, чийто строеж трябва скоро да започне до сегашната централа в "Младост". Очакванията са до 2020 г. служителите в София да са над 900.


description: Доналд Тръмп направи поредната си провокативна номинация

title: След цял живот кариера в ExxonMobil Тилърсън е кандидат за държавен секретар

maintext:
Близкото познанство с президента Владимир Путин може да се превърне в проблем за одобряване номинацията на Тилърсън в Сената.
Бившият губернатор на Тексас Рик Пери е посочен за бъдещ министър на енергетиката.
През 2011 г. Рекс Тилърсън, ръководител на енергийния гигант ExxonMobil, подписва договор директно с иракските кюрди за петролните полета в района, с което лишава Багдад от милиарди долари приходи. Той попада в битка за власт между кюрдската автономия и централната иракска власт, като пречи и на политиката на Вашингтон да предотврати разпадането на Ирак на три части. Когато Държавният департамент иска обяснение, той просто отговаря "Трябва да правя най-доброто за компанията си", разказва Стив Кол в статията си за списание New Yorker, наричаща Exxon "частна империя".Във вторник 64-годишният Рекс Тилърсън официално бе представен от новоизбрания президент Доналд Тръмп като избора му за нов държавен секретар на САЩ. Тилърсън стана председател на борда и главен изпълнителен директор през 2006 г., а работи в най-голямата енергийна компания на света от 1975 г. Бил е ръководител на операциите на ExxonMobil Corp в САЩ, Йемен, Тайланд и Русия."Решителността, големият му опит и дълбокото му разбиране на геополитиката го правят отличен избор", гласи изявлението, разпространено от преходния екип на избрания за президент.Кандидатурата на Тилърсън вероятно ще се сблъска с трудности в процеса на утвърждаване в Сената заради близките му връзки с Русия. Тилърсън е против санкциите, наложени на Русия, с мотива, че "не са ефективни". През 2014 г. международният икономически натиск върху Москва заради Източна Украйна прекрати дейността на Exxon в Арктика, за която компанията бе подписала договор с Русия още през 2011 г.Макар да признава, че човешката дейност има влияние върху климата, той е на мнение, че ефектът ѝ не е изследван достатъчно и не се знае колко е значим в действителност.Другият спорен избор на Тръмп във вторник бе на кандидат за министър на енергетиката. Това е бившият губернатор на Тексас Рик Пери, който по време на кампанията си за номинация на републиканците за президент през 2012 г. заяви, че министерството трябва да бъде закрито.Пери е още един от скептиците за връзката на хората с климатичните промени и адвокат на сондирането за петрол и по-либерални регулации за сектора. В ресора му попада и контролът над ядрените оръжия на САЩ.Името му се спрягаше и за министър на земеделието, а по време на кампанията си Тръмп каза за него, че "си слага очила, за да мислят хората, че е умен"."Защо Тръмп би избрал за свой първи дипломат човек, върху когото за всяко негово решение или действие може да паднат подозрения, че капитулира пред интересите на Русия или тези на петролната промишленост, след като цялата му кариера е преминала в EхxonMobil? Изглежда, че Тръмп не обръща внимание на етичните стандарти. С избирането на Тилърсън той рискува да обремени своето правителство с още едно назначение, което вероятно ще гарантира безкрайни спорове", написа "Ню Йорк таймс" в редакционен коментар с категоричното заглавие "Грешен избор за Държавния департамент".С избирането на генерал-лейтенант Майкъл Флин за свой съветник по националната сигурност Тръмп ще повери два от най-висшите постове в областта на националната сигурност на хора, които са положително настроени към Русия."Това, че някой идва като новак в Държавния департамент, не означава непременно, че той не е годен за поста. Липсата на опит обаче е особено опасна, когато новоизбраният президент е невежа по въпросите на националната сигурност. Подобна липса на опит може също така да засили влиянието на заместник държавния секретар, който е вторият по ранг служител в Държавния департамент", допълва "Ню Йорк таймс".Изданието припомня, че за този пост е спряган Джон Болтън, бивш постоянен представител на САЩ в ООН и помощник държавен секретар за контрола върху въоръженията при президентството на Джордж У. Буш. Той е с консервативни възгледи, призова преди година да се бомбардират иранските ядрени обекти и вероятно ще опита да да развали споразумението с Техеран за демонтиране на ядрената програма.Руският външен министър Сергей Лавров нарече предложения за поста държавен секретар Рекс Тилърсън "прагматичен човек", който ще спомага за развитието на руско-американското сътрудничество. "Не мисля, че имам право да коментирам решение, което смята да вземе новоизбраният президент на САЩ. Мисля, че и президентът Тръмп, и новият бъдещ държавен секретар не са били противници на развитието на нашето взаимодействие, даже напротив - това са прагматични хора", каза той на пресконференция във вторник.Положително за Тилърсън се отзова и външнополитическият съветник на Кремъл Юрий Ушаков. "Той активно е подпомагал бизнес сътрудничеството и е познат на всички", отбеляза Ушаков пред журналисти.Тезата, че Тилърсън е прагматичен човек и професионалист, се повтаря от различни места във властта в Русия.


description: Кратък справочник на българските висши училища

title: Таблица: Професионални направления, такси и специалности на чужди езици

maintext: Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.


description: "Ние, удавниците" на Карстен Йенсен има сюжет, който започва в средата на XIX век и проследява истории, свързани с четирите поколения на един род и...

title: "Ние, удавниците" на Карстен Йенсен

maintext: "Ние, удавниците" на Карстен Йенсен има сюжет, който започва в средата на XIX век и проследява истории, свързани с четирите поколения на един род и случващи се на различни пристанища по света през следващите сто години (до заключителните фази на Втората световна война). Книгата излиза на датски през 2006 г. и е преведена на над 20 езика. Красивото оформление спазва оригиналните илюстрации на британския художник Джо Макларън. На български тя излиза от "Жанет-45".Карстен Йенсен е роден през 1952 г. на датския остров Ерньо в семейство на капитан, и по-точно град Марстал - мястото, откъдето започва действието на книгата. Авторът изгражда име през 90-те години чрез пътеписите си от Азия и Южна Америка, както и като политически коментатор във в. "Политикен". "Ние, удавниците" е дебютният му роман, а вторият излиза още на следващата година.Романът е определен от в. "Вашингтон пост" като подходящ, както за плажа през лятото, така и студени зимни вечери. А поради обема си – за много нощи напред. Йенсен разказва нестандартно построената история на близо 700 страници. Но както уверено пише в. "Файненшънъл таймс" - търпението ви ще бъде възнаградено.Според преводачката от датски Мария Змийчарова най-голямата трудност е била морската и корабната терминология. "За разлика от Дания България няма подобна традиция и търсенето и събирането беше от много "кладенци". Самият обем също беше стъписващ. Въпреки необичайното водене на наратива, въпреки неизброимите истории, които следват една след друга, голяма част от тях – твърде зловещи или тежки като тема – в крайна сметка книгата е страшно забавна, увлича, чете се изключително леко. Като читател аз обичам книги, които ми разказват истории и ме карат да се питам какво става по-натам, и ми се струва, че това е едно от нещата, които правят "Ние, удавниците" важен роман."